Antalieptės herbas

Antalieptės herbas – pagrindinis Antalieptės miestelio ir buvusios Antalieptės seniūnijos (Zarasų rajono savivaldybė) heraldinis simbolis. Herbo motyvais sukurta ir Antalieptės vėliava.

 Aprašas 

Mėlyname herbinio skydo lauke sidabrinis lanku išlenktas lieptas su turėklu ir su auksiniu lotyniškuoju kryžiumi, stovinčiu ant turėklo.

 Simbolika 

Atsižvelgus į vietovės vardo etimologiją (priešdėlis anta- + šaknis liept- – 'ant liepto; antalieptė'), Lietuvos heraldikos komisija pasiūlė mėlyname lauke pavaizduoti sidabrinį lieptą su auksiniu kryžiumi. Kryžius siejamas su Antalieptės bažnyčia ir su nuveiktais vienuolių darbais vietovės labui. Mėlyna spalva simbolizuoja gyventojų ištikimybę, tvirtumą, sąžiningumą.Atributika. Zarasai.lt (tikrinta 2025-08-23).

Lieptas – neatsitiktinis Antalieptės įvaizdis. Be pagrindinio Antalieptės tilto, kabo kabamasis tiltas, Antalieptės HE ir Šavašos tiltai. Pastaraisiais metais įvairiomis progomis pastatyti tautodailininkų darbo mediniai Norų, Liepų, Žvejo, Nykštukų, Matematikų lieptai.Valstybinė šventė Antalieptėje. Prie 10-ojo Antalieptės liepto. Aidas.lt (tikrinta 2025-12-06).

 Istorija 

Antalieptės herbas patvirtintas Lietuvos Prezidento 2000 m. gruodžio 5 d. dekretu Nr. 1106.LR Prezidento dekretas Nr. 1106 Etalono autorius – dailininkas Arvydas Každailis.

 Šaltiniai 

Herb
Kategorija:2000 m. patvirtinti Lietuvos gyvenviečių herbai
Kategorija:Zarasų rajono savivaldybės gyvenviečių herbai
Kategorija:Lietuvos miestelių herbai